McLintock

McLintock (McLintock!) ye un western cómicu fechu n'Estaos Xuníos d'América en 1963 y dirixíu por Andrew V. McLaglen, con John Wayne y Maureen O'Hara como actores principales.

El guión de la película básase levemente na obra de William Shakespeare The Taming of the Shrew.

 Doblaxe n'asturianu 

Dobláu al asturianu por Gonzali Producciones en 2011, añu en que la productora fizo la so publicación en DVD. Illán Gonzali produció'l versionáu, siendo ésti tamién el primer western dobláu al asturianu.

El doblaxe McLintock estrenóse'l 23 de setiembre de 2011 nel Centru de Cultura Antiguu Institutu de Xixón. El 25 d'avientu de 2012 emitiólu TeleAsturias. 

 Argumentu 
George Washington McLintock (John Wayne), ye un terrateniente machista d'Arizona abandonáu pola so muyer Katherine (Maureen O'Hara) por sospeches d'infidelidá. Vuelve a atopar a lo so ex esposa años depués en casa d'una fía común tres conocer que ta prometida con un mozu. Ello provocará engarradielles ente ellos y una bona riestra de situaciones divertíes. 

 Rodaxe 
La película rodóse n'Old Tucson Studios, al oeste de Tucson, y tamién en San Rafael Ranch House, dambos n'Arizona. 

 Música 
Compuesta por Frank De Vol. La canción ta interpretada pol grupu folk The Limeliters.

 Repartu 
 John Wayne: George Washington McLintock
 Maureen O'Hara: Katherine Gilhooley McLintock
 Patrick Wayne: Devlin Warren
 Stefanie Powers: Becky McLintock
 Jack Kruschen: Jake Birnbaum
 Chill Wills: Drago
 Yvonne De Carlo: señora Louise Warren
 Jerry Van Dyke: Matt Douglas Jr
 Edgar Buchanan: Bunny Dull
 Bruce Cabot: Ben Sage
 Perry Lopez: Davey Elk
 Strother Martin: Agard
 Gordon Jones: Matt Douglas
 Robert Lowery: Gobernador Cuthbert H. Humphrey
 Hank Worden: Curly Fletcher 

 Receición 
La película foi un éxitu de taquilla. Recaudó 14,5 millones de dólares n'América del Norte, siendo la 11ª más vista de 1963 .

 Referencies 

 Enllaces esternos 
 McLintock fragmentu (9 minutos) del doblaxe
 McLintock  ficha téunica del doblaxe

Categoría:Películes doblaes al asturianu